PATVIRTINTA

2018 m. rugpjūčio 31 d. direktoriaus įsakymu Nr. V-78

**KAUNO SUAUGUSIŲJŲ IR JAUNIMO MOKYMO CENTRAS**

**UGDYMO PLANAS**

**2018–2019 m. m.**

**I SKYRIUS**

**BENDROSIOS NUOSTATOS**

1. 2018–2019 mokslo metų Kauno suaugusiųjų ir jaunimo mokymo centro (toliau – Centras) ugdymo planas reglamentuoja pagrindinio ugdymo programų mokiniams, turintiems specialiųjų ugdymosi poreikių, pritaikytų programų ir su šiomis programomis susijusių neformaliojo vaikų švietimo programų įgyvendinimą; pradinio, pagrindinio, vidurinio suaugusiųjų ugdymo programų ir su šiomis programomis susijusių neformaliojo suaugusiųjų švietimo programų įgyvendinimą. Centro ugdymo planas sudarytas vadovaujantis bendraisiais ugdymo planais ir kitais teisės aktais.

2. Centro ugdymo plano tikslai:

2.1. apibrėžti pagrindinio ugdymo programos ir pradinio, pagrindinio, vidurinio suaugusiųjų ugdymo programų vykdymo Centre principus ir reikalavimus;

2.2. formuoti ugdymo turinį ir organizuoti ugdymo procesą taip, kad kiekvienas besimokantysis pasiektų geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų.

3. Centro ugdymo plano uždaviniai:

3.1. nustatyti pamokų skaičių, skirtą dalykų programų įgyvendinimui;

3.2. nustatyti reikalavimus ugdymo proceso Centre organizavimui;

3.3. numatyti ugdymo proceso dalyvių sąveiką (mokytojo ir mokinio, mokinio ir mokinio, mokymo ir mokymosi aplinkų) ugdymo(si) procese, siekiant personalizuoto ir savivaldaus mokymosi.

4. Ugdymo plane vartojamos sąvokos:

**Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

**Centro ugdymo planas** – centre vykdomų ugdymo programų įgyvendinimo aprašas,

parengtas, vadovaujantis bendraisiais ugdymo planais.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

Kitos ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

**PIRMASI SKIRSNIS**

**MOKSLO METŲ TRUKMĖ. UGDYMO PROCESO ORGANIZAVIMAS**

5. Ugdymo organizavimas 2018–2019 mokslo metais:

5.1. Mokslo metai prasideda rugsėjo 3 d., ugdymo proceso trukmė 5-10, I-III gimnazijos klasės mokiniams - 185 ugdymo dienos, IV gimnazijos klasės mokiniams – 165 ugdymo dienos.

|  |  |  |
| --- | --- | --- |
| **Klasės** | **Ugdymo proceso**  **pabaiga** | **Ugdymo proceso trukmė savaitėmis** |
| **5-10 ir I-III gimnazijos klasės** | 06-21 | 37 |
| **IV gimnazijos klasės** | 05–24 | 33 |

5.2. Centras dirba šešias dienas per savaitę. Pamokų laikas:

Rytinė pamaina

I pamoka 8.30 – 9.15

II pamoka 9.25 – 10.10

III pamoka 10.20 – 11.05

IV pamoka 11.35 – 12.20

V pamoka 12.30 – 13.15

VI pamoka 13.25 – 14.10

VII pamoka 14.20 – 15.05

Popietinė pamaina

I pamoka 13.25 – 14.10

II pamoka 14.20 – 15.05

III pamoka 15.15 – 16.00

IV pamoka 16.30 – 17.15

V pamoka 17.25 – 18.05

Vakarinė pamaina (2 vakarų neakivaizdininkai)

I pamoka 16.30– 17.15

II pamoka 17.25– 18.05

III pamoka 18.15– 19.00

IV pamoka 19.30– 20.15

V pamoka 20.20– 21.05

5.3. Ugdymo(si) procesas skirstomas trimestrais:

|  |  |  |  |
| --- | --- | --- | --- |
|  | **Trimestrai** | | |
| **Klasės** | **I trimestras**  **(nuo - iki)** | **II trimestras**  **(nuo - iki)** | **III trimestras**  **(nuo - iki)** |
| **5-10 ir I-III gimnazijos klasės** | 2018-09-03 iki  2018-11-30 | 2018-12-03 iki  2019-03-08 | 2019-03-12 iki  2019-06-21 |
| **IV gimnazijos klasės** | 2018-09-03 iki  2018-11-30 | 2018-12-03 iki  2019-03-08 | 2019-03-12 iki  2019-05-24 |

5.4. Mokinių atostogos numatomos:

|  |  |
| --- | --- |
| **Rudens atostogos** | 2018 m. spalio 29 d. – lapkričio 2 d. |
| **Žiemos (Kalėdų) atostogos** | 2018 m. gruodžio 27 d. – 2019 m. sausio 2 d. |
| **Žiemos atostogos** | 2019 m. vasario 18 d. – vasario 22 d. |
| **Pavasario (Velykų) atostogos** | 2019 m. balandžio 23 d. – balandžio 26 d. |

5.5. Vasaros atostogos skiriamos pasibaigus ugdymo procesui, o IV gimnazijos klasės mokiniams – pasibaigus brandos egzaminų sesijai. Jos trunka iki 2019 m. rugpjūčio 31 d.

5.6. Jeigu Centro IV klasės mokinys laiko pasirinktą brandos egzaminą ar įskaitą pavasario (Velykų) atostogų metu, atostogų diena, per kurią jis laiko egzaminą ar įskaitą, nukeliama į artimiausią darbo dieną po atostogų. Jeigu IV klasės mokinys laiko pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių.

5.7. Suaugusiųjų klasės formuojamos kelis kartus per metus.

5.8. Mokymosi būdų ir formų pasirinkimo galimybės Centre:

5.8.1. grupinis kasdienis arba nuotolinis – pamokos vyksta 5 dienas per savaitę;

5.8.2. grupinis neakivaizdinis – pamokos vyksta 1 dieną per savaitę (šeštadienį) arba 2 vakarus per savaitę;

5.8.3. pavienis nuotolinis – konsultacijos vyksta pagal mokinio poreikį ir susitarimą su dėstančiu mokytojų.

6. 15 ugdymo dienų organizavimo laikas:

|  |  |  |  |
| --- | --- | --- | --- |
| **10 dienų, dėl kurių sprendimus priima Centras** | | | |
| 10 mėn. | KELIONĖ SU KALBŲ AKADEMIJA | 06 mėn. | KELIONĖ SU ĮVAIZDŽIO DIZAINO AKADEMIJA |
| 11 mėn. | KELIONĖ SU IT IR KOMUNIKACIJOS AKADEMIJA | 06 mėn. | KELIONĖ SU VIZUALIŲJŲ MENŲ AKADEMIJA |
| 05 mėn. | KELIONĖ SU SVEIKATOS IR SPORTO AKADEMIJA | 06 mėn. | KELIONĖ SU TEATRO AKADEMIJA |
| 01 mėn. | KELIONĖ SU TAIKOMOJO MOKSLO AKADEMIJA | 06 mėn. | KELIONĖ SU MUZIKOS AKADEMIJA |
| 04 mėn. | KELIONĖ SU PRAKTINĖS FILOSOFIJOS AKADEMIJA | 06 mėn. | KELIONĖ SU DAILĖS IR DIZAINO AKADEMIJA |
| **5 dienos, dėl kurių sprendimus priima savivaldybės vykdomoji institucija ar jos įgaliotas asmuo (įvertinęs Centro siūlymus)** | | | |
| 06 mėn. | Asmeninio projekto pristatymo diena (dalykų pamokose). | | |
| 06 mėn. | Karjeros diena (dalykų pamokose). | | |
| 06 mėn. | Pažinties su Žemųjų Šančių bendruomenėmis diena (dalykų pamokose). | | |
| 06 mėn. | ,,Stand-up“ diena (dalykų pamokose). | | |
| 06 mėn. | Projektinė diena ,,Gyvenimas – tai kelionė“ (dalykų pamokose). | | |

7. Centro vadovas, esant aplinkybėms, keliančioms pavojų mokinių sveikatai ar gyvybei, ar paskelbus ekstremaliąją padėtį, priima sprendimus dėl ugdymo proceso koregavimo. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Sprendimą dėl ekstremaliosios padėties paskelbimo nelaimės apimtoje savivaldybės teritorijoje priima savivaldybės administracijos direktorius. Centro vadovas apie priimtus sprendimus dėl ugdymo proceso koregavimo informuoja savivaldybės vykdomąją instituciją ar jos įgaliotą asmenį.

8. Jei oro temperatūra – 20 laipsnių šalčio ar žemesnė, į Centrą gali nevykti 5 klasių mokiniai, esant 25 laipsniams šalčio ar žemesnei temperatūrai – ir kitų klasių mokiniai. Ugdymo procesas, atvykusiems į Centrą mokiniams, vykdomas. Mokiniams, neatvykusiems į Centrą, mokymuisi reikalinga informacija skelbiama Centro internetinėje svetainėje ir/arba elektoriniame dienyne. Šios dienos įskaičiuojamos į mokymosi dienų skaičių.

**ANTRASIS SKIRSNIS**

**CENTRO UGDYMO TURINIO ĮGYVENDINIMAS.**

**CENTRO UGDYMO PLANO RENGIMAS**

9. Centro ugdymo turinys formuojamas ir įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir kt.

10. Centre vykdomoms ugdymo programoms įgyvendinti rengiamas ugdymo planas. Centro ugdymo planas – tai ugdymo turinio įgyvendinimo, vadovaujantis Centro susitarimais, bendrųjų ugdymo planų bendrosiomis nuostatomis ir bendrąjį ugdymą reglamentuojančiais kitais teisės aktais, aprašas. Centro ugdymo plane, atsižvelgiant į kontekstą, pateikiami konkretūs ugdymo proceso organizavimo sprendimai.

11. Centro ugdymo planas rengiamas vadovaujantis demokratiškumo, subsidiarumo, prieinamumo, bendradarbiavimo principais. Centro vadovo 2018 m. gegužės 11 d. įsakymu Nr. V-32 sudaryta darbo grupė ugdymo planui parengti. Grupės darbui vadovauja direktoriaus pavaduotoja ugdymui.

12. Rengdamas ugdymo planą, Centras remiasi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, nacionalinių mokinių pasiekimų patikrinimo, nacionalinių ir tarptautinių mokinių pasiekimų tyrimų rezultatais, Centro veiklos įsivertinimo ir išorinio vertinimo duomenimis.

13. Bendroji ugdymo plano dalis ir pamokų paskirstymo lentelės parengtos 2018–2019 mokslo metams, jos derinamos su Kauno miesto Švietimo skyriumi.

14. Rengiant ugdymo planą susitarta dėl:

14.1. ugdymo turinio inovacijų, skatinančių proceso modernizavimo įgyvendinimą:

* + 1. pagrindinė Centro strategija – **inovatyvumas**. Lydinčios strategijos: **rūpestis savo klientais** (tėvai), **vartotojais** (mokiniai) ir **užsakovais** (savivaldybė) bei **efektyvumas**;
    2. platų švietimo paslaugų asortimentą teikianti ugdymo institucija:

neuroedukologija;

postkognityvinis mokymasis;

išmokimo metodai;

aktyvūs ugdymo metodai poromis;

kūrybos metodai;

10 intelekto tipų lavinimo metodai;

teksto struktūravimas ir kt.

14.1.3. jaunimo klasėse diegiami papildomi auklėjimo metodai:

prasmių indoktrinavimo;

problemų sprendimo;

emocinio intelekto lavinimo;

sąmoningumo ugdymo ir kt.

* + 1. ugdytinių patogumui - nuotolinis mokymas *online*, konsultacijos Skype programa, mokymasis šeštadienį, diegiama nauja Moodle nuotolinio mokymosi aplinka, virtuali Moodle bendravimo aplinka, vaizdo konferencinės pamokos naudojant Skype, Skype pamokų vaizdo įrašų saugykla. Centras pateikė paraišką įstoti į Lietuvos nuotolinio ir e.mokymosi asociaciją (LieDM);
    2. Centre veikia 11 akademijų (siekiantiems aukščiausio dalykinio meistriškumo lygio):

kalbų akademija;

taikomojo mokslo akademija;

sveikatos ir sporto akademija;

teatro akademija;

performanso akademija;

muzikos akademija;

praktinės filosofijos akademija;

įvaizdžio dizaino akademija;

dailės ir dizaino akademija;

IT ir komunikacijos akademija;

vizualiųjų menų akademija;

* + 1. sukurtos 3 laisvalaikio erdvės bendruomenei (7-13 metų; 14-29 metų ; 30 ir daugiau metų amžiaus grupė). Jose lankytojai rinksis vieną iš 2 numatomų laisvalaikio praleidimo krypčių:

siekiantys akademinių žinių, turės galimybę pagilinti savo žinias, pasiruošti egzaminams, testams ar atsiskaitymams dalyvaudami akademijų veiklose;

norintys gerai praleisti laiką, pabendrauti su bendraamžiais, bendraminčiais prie arbatos puodelio, laiką leis parengtose laisvalaikio erdvėse. Jų užsiėmimai skirti geram savęs pažinimui ir ateities formavimui;

14.1.6. Centro erdvėse nuolat veikianti šiuolaikinio meno ir mokslo galerija;

14.1.7. Centro prieigose eksponuojamas mobilus šiuolaikinio meno parkas.

14.2. bendrų kalbos ugdymo reikalavimų Centre:

* + 1. per visų dalykų pamokas mokiniai mokosi tinkamai vartoti dalyko sąvokas, taisyklingai jas tarti ir užrašyti;
    2. mokiniams keliamas reikalavimas taisyklingai vartoti sakytinę ir rašytinę kalbą visų dalykų pamokose: kalbėti ir rašyti atsižvelgiant į tikslą ir adresatą;
    3. mokytojams būtina kalbėti ir rašyti taisyklinga lietuvių kalba, laikytis bendrinės kalbos tarties, kirčiavimo, gramatikos ir leksikos normų;
    4. mokytojas atsako už pamokoje naudojamų vaizdinių priemonių, teksto, užrašų, įrašų ir kitos didaktinės medžiagos kalbą;
    5. informacinių technologijų pamokose naudojamasi lietuviška aplinka;
    6. dalyko mokomąsias užduotis mokytojas naudoja kalbai ir mąstymui ugdyti, kreipdamas mokinių dėmesį į kalbos nuoseklumą, logiškumą, planingumą;
    7. skatinama mokinius rišliai ir taisyklingai reikšti mintis žodžiu ir raštu per visų dalykų pamokas;
    8. mokytojai, vertindami mokinių pasiekimus, teikia grįžtamąją informaciją apie kalbos mokėjimą, nurodo privalumus, taisytinus ir tobulintinus dalykus;
    9. mokytojai ir mokiniai ugdosi kalbinę atsakomybę, kalbinę raišką, suvokdami tai kaip vieną iš prisistatymo viešoje erdvėje įvaizdžio elementų ir sklandžios komunikacijos pagrindą;
    10. gimtosios kalbos mokytojai padeda kitų dalykų mokytojams mokinių kalbos ugdymo klausimais, supažindina juos su aktualiausiomis kalbos kultūros problemomis;
    11. mokiniai rašo sąsiuviniuose taisyklingai, tvarkingai, dailiai;
    12. mokinys, norėdamas ištaisyti klaidą, perbraukia klaidingai parašytą raidę ar žodį ir virš jo užrašo reikiamą;
    13. data rašoma paraštėje trimis arabiškų skaitmenų grupėmis (2017-09-01);
    14. taškas po antraštiniu pamokos temos pavadinimu nededamas;
    15. tarp antraštės ir teksto paliekama tuščia eilutė;
    16. rašomojo darbo tekstas pradedamas tame pačiame puslapyje, kur yra pavadinimas;
    17. prašymą, pasiaiškinimą ir t. t. mokiniai rašo vadovaudamiesi bendraisiais raštvedybos reikalavimais;

14.3. mokinio pasiekimų ir pažangos vertinimo formų ir laikotarpių:

14.3.1. mokinių, besimokančių pagal Pagrindinio ugdymo ir Vidurinio ugdymo programas, pasiekimams vertinti taikoma 10 balų vertinimo sistema;

14.3.2. dorinio ugdymo, žmogaus saugos, ekonomikos ir verslumo, pilietiškumo pagrindų, ikiprofesinio mokymosi dalykų ir socialinės – pilietinės veiklos pasiekimai įvertinami raštu „įskaityta“ arba „neįskaityta“;

14.3.3. asmeninė mokinio pažanga jaunimo klasėse, vadovaujantis Centre naudojama stebėsenos forma, matuojama kiekvieną mėnesį.

14.4. mokinių, kurie nepasiekia bendrųjų programų patenkinamo lygio pasiekimų (toliau – žemi pasiekimai) nustatymo būdų, numatomų mokymosi pagalbos priemonių ir priemonių mokinių pasiekimams gerinti:

14.4.1. kiekvieną mėnesį vykstančiame bendrame mokytojų ir pagalbos mokiniui specialistų susirinkime aptariami ugdytinių pasiekimai. Nustačius pagalbos poreikį konkrečiam mokiniui, formuojamas jo mokymosi pagalbos krepšelis, kuris atsispindi individualiame mokinio plane;

14.4.2 mokinių tėvai (globėjai, rūpintojai) asmeniškai informuojami apie mokiniui siūlomą suteikti mokymosi pagalbą, vėliau - apie mokinio daromą pažangą;

14.5. socialinės**-**pilietinės veiklos organizavimo:

* + 1. socialinę-pilietinę veiklą jaunimo klasių mokiniams pagal Centre priimtą tvarką organizuoja socialinis pedagogas, o el. dienyne fiksuoja mokytojai, klasių vadovai (10 val. per mokslo metus kiekvienam 5-10 jaunimo klasių mokiniui); mokslo metų pabaigoje klasės vadovas įvertina socialinės – pilietinės veiklos pasiekimus;
    2. socialinė-pilietinė veikla suaugusiems integruojama į formalųjį, neformalųjį ugdymą, renginius, vykdomus Centre;

14.6. dalykų mokymuisi skiriamų pamokų maksimalaus skaičiaus konkrečioje klasėje:

* + 1. jaunimo klasėms skiriamas minimalus privalomų pamokų skaičius per savaitę;
    2. metų eigoje šis skaičius gali kisti (pvz. nustačius poreikį pagalbai konkrečioje klasėje), tačiau nebus skiriama daugiau kaip 35 val./sav.;
    3. III–IV grupinio kasdienio mokymosi gimnazijų klasių minimalus pamokų skaičius per dvejus metus – 37,5 val.;
    4. III–IV grupinio neakivaizdinio mokymosi gimnazijų klasių minimalus pamokų skaičius per dvejus metus – 16,5 val.;
    5. pavienio mokymosi forma besimokantiems mokiniams individualioms konsultacijoms skiriama iki 15 proc. UP numatytų valandų (4 ir 5 priedai);
  1. ugdymo turinio planavimo ir įgyvendinimo stebėsenos planuojant, vertinant ir reflektuojant ugdymo procesą:
     1. ilgalaikiai planai, parengti pagal Centre priimtą formą (aptarti metodinėje taryboje ir suderinti su direktoriaus pavaduotoja ugdymui), neformaliojo švietimo programos direktoriui tvirtinti pateikiami iki rugsėjo 1 d.;
     2. individualizuotos programos spec. poreikių mokiniams parengiamos pagal Centre priimtą formą (aptariamos Vaiko gerovės komisijoje) ir pateikiamos Centro direktoriui tvirtinti iki rugsėjo 21 d.;
     3. įgyvendinimo stebėsena vykdoma vadovaujantis Vidaus darbo stebėsenos planu, kuris tvirtinamas kiekvienų mokslo metų rugsėjo mėn.;

14.8. ugdymo turinio integravimo nuostatų: kokias papildomas programas ir kokiu būdu numatoma integruoti į Centro ugdymo turinį:

* + 1. Alkoholio, tabako ir kitų psichiką veikiančių medžiagų vartojimo prevencijos programa, ugdanti mokinių atsparumą neigiamiems gyvenimo reiškiniams bei padedanti vykdyti žalingų įpročių, priklausomybės ligų, AIDS ir kt. prevenciją, į darbo su auklėjamąja klase (ne mažiau 6 temų per mokslo metus). Integruojamos temos fiksuojamos darbo su auklėjamąja klase veiklos plane.
    2. Sveikatos ir lytiškumo ugdymo bei rengimo šeimai bendroji programa. Temos integruojamos į mokomuosius dalykus: gamta ir žmogus, biologija, dorinis ugdymas, pilietiškumo pagrindai, chemija, dailė, technologijos, kūno kultūra; taip pat į klasių vadovų, sveikatos priežiūros specialistės, psichologės, NVŠ veiklas. Integruojamos temos fiksuojamos mokomųjų dalykų ugdymo turinyje, NVŠ būrelio veikloje, klasių vadovų ir pagalbos specialistų veiklos planuose. Programos įgyvendinimą koordinuoja biologijos mokytojos.
    3. Ugdymo karjerai programa. Ugdymą karjerai organizuoja direktoriaus įsakymu paskirtas asmuo, Centro psichologas, taip pat ugdymas karjerai vykdomas per neformaliojo švietimo veiklą, Centre vykdomą projektinę veiklą. Kiekvienais metais sudaromas ugdymo karjerai planas, o metų pabaigoje programos koordinatorius parengia programos įvykdymo ataskaitą;

14.9. nuoseklios ir ilgalaikės socialines emocines kompetencijas ugdančios prevencinės programos pasirinkimo:

* + 1. jaunimo mokykla 2017–2018 m. m. vykdė V.E.I.K. (Vaiko emocijų išraiškos kontrolės) ugdymo prevencinę programą (8-18 m. vaikams ir jaunuoliams). Šios programos elementai Centre bus taikomi ir 2018–2019 m. m.;

14.10. mokiniui siūlomų papildomai pasirinkti dalykų:

* + 1. nuo 6 klasės visi mokiniai pasirenka antrąją užsienio kalbą – rusų, anglų, vokiečių kalbą;
    2. jaunimo klasių ikiprofesinio ugdymo dalykams (Verslo vadybai, Dizainui ir Žurnalistikai ir leidybai 8 klasėje skiriama po 1 savaitinę pamoką – įvadinis kursas). Nuo 9 klasės jaunimo klasių mokiniai ikiprofesinio ugdymo dalykus laisvai renkasi;
    3. III**–**IV gimnazijos klasėse mokiniai renkasi informacinių technologijų kursą, II užsienio kalbą (anglų, vokiečių, rusų);

14.11. pažintinės ir kultūrinės, meninės, sportinės, projektinės veiklos organizavimo:

14.11.1. organizuojant pažintines ir kultūrines, menines, sportines, projektines veiklas, užtikrinama jų dermė su bendrosiomis programomis;

14.11.2. 5 dienos išdėstomos po vieną per mėnesį, o dar 10 dienų organizuojama birželio mėn.;

14.12. mokymosi sąlygų sudarymo ne tik klasėje, bet ir kitose aplinkose:

* + 1. kartą per mėnesį visi mokytojai ugdymą organizuoja netradicinėse aplinkose (muziejuose, įmonėse, gamtoje ir pan.);

14.13. švietimo pagalbos teikimo:

* + 1. pagalbą (pagal konkrečius poreikius) mokiniams teikia visi Centre dirbantys pagalbos mokiniui specialistai;
    2. mokymosi pagalba integruojama į ugdymo procesą, mokytojas parenka užduotis, metodus; esant poreikiui mokytojai individualiai konsultuoja visus pageidaujančius mokinius;
    3. dėl konkrečios ilgalaikės pagalbos mokinys kartu su klasės vadovu kreipiasi į VGK;

14.14. neformaliojo švietimo veiklos organizavimo: pasiūlos, galimybės rinktis ir organizavimo būdų; minimalaus grupės dydžio neformaliojo švietimo veikloms organizuoti:

* + 1. grupės dydis neformaliojo švietimo veikloms organizuoti – 12 mokinių;
    2. rengiamos trumpalaikės (iki 1 trimestro trukmės) programos, kurios gali keistis mokslo metų eigoje atsižvelgiant į ugdytinių poreikius;
    3. mokslo metų eigoje tiriami neformaliojo švietimo poreikiai, formuojama neformaliojo švietimo veiklų pasiūla;
    4. neformalusis švietimas suaugusiesiems yra neprivalomas, tačiau šiuo metu populiariausi yra menų bei technologijų užsiėmimai, kalbos;

14.15. mokinio individualaus ugdymo plano sudarymo ir reikalavimų šiam planui numatymo;

* + 1. jaunimo klasių individualiame mokinio plane numatomas privalomų pamokų skaičius, pamokų tvarkaraštis, neformaliojo švietimo veikla, specialistų pagalba;
    2. planas sudaromas vieneriems mokslo metams, esant poreikiui jis koreguojamas;
    3. planas derinamas su mokiniu ir jo tėvais (globėjais, rūpintojais);
    4. suaugusiųjų individualus planas sudaromas dvejiems mokslo metams (vidurinio ugdymo programa), esant poreikiui jis koreguojamas; individualiame mokinio plane nurodomi dalykai ar dalykų grupės, kurių mokomasi, kokiu kursu, kiek pamokų skiriama pasirinktų dalykų pasiekimams pasiekti, kokius pasirenkamuosius dalykus mokinys mokysis;

14.16. pamokų, skiriamų mokinio ugdymosi poreikiams tenkinti, mokymosi pagalbai teikti, poreikio ir jų panaudojimo:

* + 1. pagalbą (pagal konkrečius poreikius) mokiniams teikia visi Centre dirbantys pagalbos mokiniui specialistai;
    2. mokytojai konsultuoja visus pageidaujančius mokinius;
    3. dėl konkrečios ilgalaikės pagalbos mokinys kartu su klasės vadovu kreipiasi į VGK. Dėl trumpalaikės ar vienkartinės pagalbos mokinys su klasės vadovu kreipiasi tiesiogiai į mokytojus ar pagalbos mokiniui specialistus.

14.17. laikinųjų grupių dydžio ir sudarymo principų:

* + 1. formuojama jungtinė jaunimo 5-6 klasė, suaugusiųjų 5-8 klasė;
    2. vokiečių kalbai (2-oji užsienio) mokyti jaunimo klasių mokiniai jungiami į 1 grupę, jiems skiriama 2 val./sav.
  1. dalykų mokymo intensyvinimo:

14.18.1.jaunimo klasėse ikiprofesinio ugdymo, lietuvių, užsienio kalbos, matematikos, gamtos mokslų dalykų mokymui skiriama po kelias pamokas per dieną;

14.18.2. šeštadieniais besimokantiems neakivaizdininkams ugdymas organizuojamas mokomųjų dalykų ciklais;

14.19. bendradarbiavimo su jaunimo ir dirbančio jaunimo mokinių tėvais (globėjais, rūpintojais) tikslų, būdų ir formų:

* + 1. mokinių tėvams (globėjams, rūpintojams) TaMo bei telefonu informaciją apie vaikus teikia klasės vadovas (ne rečiau, kaip 1 kartą per mėnesį);
    2. esant poreikiui (mokiniui neatvykus į Centrą, įvykus incidentui ir pan.) tėvai informuojami nedelsiant;
    3. 3 kartus per mokslo metus organizuojami tiksliniai tėvų susirinkimai;
    4. Centre organizuojamas individualus ir grupinis tėvų konsultavimas;
    5. su tėvais derinami mokinių individualūs ugdymo planai;
    6. mokinių tėvai pagal galimybes įtraukiami į Centro gyvenimą (projektus, renginius, tradicines šventes ir pan.);

14.20. mokinio pasirinkto dalyko, dalyko kurso ar dalyko modulio, mokėjimo lygio keitimo arba pasirinkto dalyko, dalyko kurso ar dalyko modulio atsisakymo ir naujo pasirinkimo :

14.20.1. vidurinio ugdymo programos mokinys, norėdamas keisti dalyką, kursą, pateikia Centro direktoriui prašymą. III gimnazijos klasės mokinys pateikia prašymą iki lapkričio 1 d. už I trimestrą, iki vasario 1 d. už II trimestrą, iki balandžio 1 d. už III trimestrą; IV klasės mokinys iki lapkričio 1 d.

14.20.2. keičiant dalyko programų kursą iš B į A, privaloma atsiskaityti už programų kursų skirtumus laikant įskaitą;

14.20.3. keičiant dalyko programų kursą iš A į B, įskaitos laikyti nereikia, jei mokinį tenkina turimas įvertinimas;

14.20.4. jei mokinys nusprendžia nesimokyti kažkurio dalyko, tai yra nurodoma mokinio prašyme ir tvirtinama direktoriaus įsakymu. Mokinio pasirinktų dalykų ugdymo plane turi likti ne mažiau 8;

14.21. mokymo(si) virtualiose aplinkose prieinamumo, mokymosi išteklių panaudojimo :

14.21.1. Centre sukurta virtuali mokymo ir mokymosi aplinka kurioje vyksta: vartotojų registracija, bendravimas su mokiniais el. pašto bei virtualios bendravimo aplinkos pagalba, mokymosi medžiagos, užduočių pateikimas, konsultavimas virtualioje ir realioje erdvėje, tiesioginė pamokų transliacija, kaupiama tiesioginės transliacijos pamokų duomenų bazė;

14.21.2. IKT taikomas organizuojant ugdymo procesą (mokymą, mokymąsi, vertinimą) ir Centro valdymą;

14.21.3. Centre modernizuojami ir atnaujinami IT ištekliai, didinamas IKT prieinamumas mokiniams;

14.21.4. ugdoma Centro bendruomenės kompetenciją veiksmingai taikyti IKT ugdymui, mokymo ir mokymosi kokybei gerinti, plėtojamai elektroninė mokymo ir mokymosi kultūra;

14.22. brandos darbo organizavimas:

14.22.1. brandos darbas – vidurinio ugdymo programos baigiamosios klasės mokinio (kelių mokinių) ilgalaikis darbas, rengiamas ugdymo procese. Brandos darbas rengiamas iš bet kurio individualaus ugdymo plano vidurinio ugdymo programos dalyko. Brandos darbo tikslas – ugdyti(s), patikrinti ir įvertinti mokinio dalykines ir bendrąsias kompetencijas, įgytas mokantis pagal vidurinio ugdymo programą;

14.22.2. mokinys, pareiškęs norą rengti brandos darbą, grynina brandos darbo idėją, ją pristato brandos darbo vadovui, formuluoja brandos darbo temą, renka, analizuoja medžiagą, koreguoja, įgyvendina sumanymą (tiria, modeliuoja, kuria, gamina), konsultuojasi su darbo vadovu, rengiasi brandos darbo pristatymą, fiksuoja brandos darbo eigą, rengia aprašą. Iki brandos darbo pristatymo Brandos darbo vertinimo komisijai pristato brandos darbo aprašo projektą ir rezultatą brandos darbo vadovui, jei reikia, koreguoja aprašą ir rezultatą. Parengtas brandos darbo aprašas pateikiamas Brandos darbo vertinimo komisijai ir pristatomas;

14.22.3. brandos darbas vykdomas, organizuojamas ir vertinamas vadovaujantis Brandos egzaminų organizavimo ir vykdymo tvarkos aprašu ir brandos darbo vykdymo ir vertinimo instrukcijomis;

15. Bendruosiuose ugdymo planuose nenumatytais atvejais Centras ugdymo proceso metu gali koreguoti ugdymo planą, atsižvelgdama į mokymo lėšas ir išlaikydama minimalų pamokų skaičių dalykų bendrosioms programoms įgyvendinti. Ugdymo plane gali būti įteisinti sprendimai ir nenumatyti Bendruosiuose ugdymo planuose, jei jiems įgyvendinti pakanka mokymo lėšų ir pritaria Centro taryba ir savivaldybės vykdomoji institucija ar jos įgaliotas asmuo.

**TREČIASIS SKIRSNIS**

**MOKINIO GEROVĖS UŽTIKRINIMAS IR SVEIKATOS UGDYMAS CENTRE**

16. Centras, įgyvendindamas pagrindinio ugdymo programą, sudaro sąlygas mokiniui mokytis mokinių, mokinių ir mokytojų, kitų centro darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje, užtikrina tinkamą ir savalaikį reagavimą į patyčių ir smurto apraiškas. Centre mokiniui saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia vaiko gerovės komisija, kuri vadovaujasi Centro vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 (Lietuvos Respublikos švietimo ir mokslo ministro 2017 m. gegužės 2 d. įsakymo Nr. V-319 redakcija) „Dėl Mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“.

17. Centras, įgyvendindamas ugdymo turinį, organizuoja kryptingas sveikos gyvensenos stiprinimo ir prevencines veiklas: pasirenka nuoseklią ir ilgalaikę socialines ir emocines kompetencijas ugdančią prevencinę programą, apimančią patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą ir sudaro sąlygas kiekvienam mokiniui nuolat joje dalyvauti, įgyvendindamas Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“, Lietuvos Respublikos švietimo įstatymo Nr. I-1489 1, 2, 19, 23, 43, 46, 47, 49, 56, 58, 59, straipsnių pakeitimo įsakymo (2016 m. spalio 18 d. Nr. XII-2685) 7 straipsniu, Lietuvos Respublikos švietimo ir mokslo ministro 2017 m. birželio 30 d. raštu Nr. SR-3013 „Dėl prevencinių programų gyvendinimo mokyklose“. Prevencinės programos įgyvendinamos integruojant į dalyko ugdymo turinį, per neformaliojo švietimo veiklas ir skiriant atskirą laiką programoms įgyvendinti.

18. Centras sudaro galimybes mokiniui kiekvieną dieną – prieš pamokas, tarp pamokų ir po pamokų įstaigos koridoriuose užsiimti fiziškai aktyvia veikla (šokiai, tenisas, biliardas, aktyvūs žaidimai ir pan.), kuri praplečia kūno kultūros pamokų turinį. Fiziškai aktyvi pertrauka – 30 min.

19. Centras, įgyvendindamas ugdymo turinį, vadovaujasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma).

20. Į centro ugdymo turinį integruojama Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa). Centras šią programą integruoja į dalykų turinį.

**KETVIRTASIS SKIRSNIS**

**PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS**

21. Centras siekdamas nuosekliai ugdyti jaunimo ir suaugusiųjų kompetencijas, ugdymo turinyje susieja formaliąsias socialinio ugdymo pamokas (istorija, geografija, pilietinis ugdymas) su neformaliosiomis praktinėmis veiklomis:

21.1. pažintinėmis ir kultūrinėmis veiklomis, sudarydama galimybes jaunimui ir suaugusiesiems lankytis muziejų, bibliotekų organizuojamose programose ir renginiuose. Mokiniai, dalyvaudami šiose veiklose, turi kūrybines galimybes gilinti savo žinias, tobulinti pažintines kompetencijas ir ugdytis vertybines nuostatas;

21.2. skatinančiomis pilietinį įsitraukimą, ugdančiomis gebėjimą priimti sprendimus ir motyvaciją dalyvauti Centro ir vietos bendruomenės veiklose. Šios veiklos turi padėti mokiniams teorines pilietiškumo žinias įprasminti praktinėje ar projektinėje veikloje, bendradarbiaujant su įvairiomis vaikų ir jaunimo organizacijomis, interesų grupėmis, valdžios ir savivaldos institucijomis;

21.3. padedančiomis mokiniams ugdytis medijų ir informacinį raštingumą;

21.4. socialinėmis (filantropinėmis) veiklomis, padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas. Šios veiklos sudaro galimybes mokiniui ugdytis praktines socialines kompetencijas, įgyjant realios globos patirties.

22. Mokiniui, kuris mokosi:

22.1. pagal pagrindinio, vidurinio ugdymo programas pažintinė, kultūrinė, meninė, kūrybinė veikla (toliau – pažintinė kultūrinė veikla) yra privaloma, sudėtinė ugdymo proceso veiklos dalis. Centras šiai veiklai per mokslo metus skirs 15 d. Veikla siejama ne tik su įstaigos ugdymo tikslais, bet ir su mokinių mokymosi poreikiais. Ši veikla organizuojama ne tik Centre, bet ir kitose aplinkose;

22.2. pagal pagrindinio ugdymo programą privaloma socialinė-pilietinė veikla, kuriai skiriama 10 valandų (pamokų) per mokslo metus. Socialinė-pilietinė veikla fiksuojama e. dienyne. Mokiniai savo socialinės-pilietinės veiklos įrodymus gali kaupti ir patys, savarankiškai arba grupelėmis bendradarbiaujant su asociacijomis, savivaldos institucijomis ir kt. Suaugusiųjų socialinė-pilietinė veikla integruojama į formalųjį ir neformalųjį ugdymą.

**PENKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

23. Mokiniui mokymosi krūvis per savaitę yra optimalus ir paskirstytas proporcingai.

24. Mokiniui, kuris mokosi pagal Pagrindinio ugdymo programą, neskirta daugiau kaip 7 pamokos per dieną.

25. Mokiniams per dieną neskiriamas daugiau kaip vienas kontrolinis darbas. Apie kontrolinį darbą mokiniai informuojami pirmą mėnesio savaitę. Kontroliniai darbai nerašomi po atostogų, po šventinių dienų.

26. Centras užtikrina, kad namų darbai (jeigu jie skiriami):

26.1. atitiktų mokinio galias;

26.2. būtų naudingi grįžtamajai informacijai apie mokinio mokymąsi gauti, tolesniam mokymuisi;

26.3. nebūtų užduodami atostogoms;

26.4. nebūtų skirti dėl įvairių priežasčių neįvykusių pamokų turiniui įgyvendinti.

27. Mokiniams, kurie negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudaromos sąlygos juos atlikti Centre.

28. Jaunimo klasių mokiniams skiriamas minimalus privalomų pamokų skaičius.

29. Mokymosi pagalbai (esant konkrečiam poreikiui) skiriama trumpalaikių ar ilgalaikių konsultacijų. Jaunimo klasių mokinių tėvai (globėjai, rūpintojai) asmeniškai informuojami apie mokiniui siūlomą suteikti mokymosi pagalbą, apie mokinio daromą pažangą.

30. Jaunimo klasių mokiniai Centro vadovo įsakymu gali būti atleidžiamas nuo tam tikrų pamokų lankymo, jei jis mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (ar yra jas baigęs) ar kitas neformaliojo vaikų švietimo programas. Šių programų turinys turi derėti su bendrųjų programų turiniu.

31. Mokinys, kuris mokosi pagal suaugusiųjų Pagrindinio ir Vidurinio ugdymo programas, gali nesimokyti menų, kūno kultūros, technologijų. Mokiniui, nepasirinkusiam kūno kultūros, menų ar technologijų dalykų, pamokos skiriamos pagal mokinio poreikius kitiems pasirinktiems dalykams mokytis arba Centras sudaro sąlygas mokiniui užsiimti savanoriška veikla. Centras užtikrina nuo pamokų atleistų jaunimo klasių mokinių saugumą ir užimtumą. Kai šios pamokos pagal pamokų tvarkaraštį yra pirmosios ar paskutinės, už mokinių saugumą atsako tėvai (globėjai, rūpintojai). Apie tai Centras informuoja tėvus.

32. Jaunimo klasių mokiniai, atlesti nuo tam tikrų pamokų lankymo, kiekvieno trimestro pabaigoje laiko įskaitas, tokiu būdu gauna įvertinimus už atitinkamą ugdomąjį dalyką.

**ŠEŠTASIS SKIRSNIS**

# MOKINIŲ MOKYMOSI PASIEKIMŲ IR PAŽANGOS VERTINIMAS

33. Mokinių mokymosi pasiekimų ir pažangos vertinimas yra Centro ugdymo turinio dalis ir dera su keliamais ugdymo tikslais. Vertinant mokinių pasiekimus ir pažangą vadovaujamasi Ugdymo programų aprašu, Pagrindinio ugdymo ir Vidurinio ugdymo bendrosiomis programomis ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą.

34. Centras, vadovaudamasis Bendrųjų ugdymo planų 44 punkte nurodytais teisės aktais ir įstaigos susitarimais, yra pasirengęs Centro mokinių pasiekimų ir pažangos tvarkos aprašą, kurį tvirtina įstaigos vadovas ir skelbia Centro internetinėje svetainėje.

35. Mokytojai užtikrina, kad mokiniai ugdymo procese laiku gautų mokytis padedantį vertinimą žodžiu ir raštu.

36. Centras priima sprendimus:

36.1. dėl mokinio pasiekimams ir pažangai vertinti ar / ir įvertinti būdų ir priemonių:

36.1.1. mokinių, besimokančių pagal Pagrindinio ugdymo ir Vidurinio ugdymo programas, pasiekimams vertinti taikoma 10 balų vertinimo sistema, išskyrus atvejus, numatytus šio plano 36.1.2. punkte;

36.1.2. dorinio ugdymo, žmogaus saugos, ekonomikos ir verslumo, pilietiškumo pagrindų, ikiprofesinio mokymosi dalykų ir socialinės – pilietinės veiklos pasiekimai įvertinami raštu „įskaityta“ arba „neįskaityta“.

36.1.3. asmeninė mokinio pažanga jaunimo klasėse, vadovaujantis Centre naudojama stebėsenos forma, matuojama kiekvieną mėnesį.

37. Mokytojai, švietimo pagalbos specialistai, planuodami mokinių, pradedančių mokytis pagal Pagrindinio ugdymo programą, ugdymą planuoja atsižvelgdami į Pradinio ugdymo programos baigimo pasiekimų ir pažangos vertinimo apraše pateiktą informaciją.

38. Centro ugdymo procese derinamas formuojamasis, diagnostinis ir apibendrinamasis vertinimas.

39. Formuojamojo vertinimo paskirtis – padėti mokiniui mokytis, teikti ir gauti grįžtamąjį ryšį, stebėti daromą pažangą, suteikti pagalbą laiku, siekiant pagerinti mokinio pasiekimus.

40. Centras jaunimo klasėse naudoja individualios mokinio pažangos stebėjimo sistemą ir tam pasitelkia turimus duomenis bei savo sukurtus stebėjimo įrankius. Individualios mokinio pažangos vertinime dalyvauja pats mokinys, jo tėvai (globėjai, rūpintojai), ugdantys mokytojai ir kiti švietimo specialistai. Atsižvelgiant į vertinimo informaciją, koreguojamas mokinio mokymasis.

41. Diagnostiniu vertinimu nustatomi mokinio pasiekimai ir pažanga. Gauta informacija remiamasi analizuojant mokinių pažangą ir poreikius, keliant tolesnius mokymo ir mokymosi tikslus.

42. Mokinių pasiekimai baigiantis ugdymo laikotarpiui įvertinami 10 balų sistemos pažymiais ar įrašu „įskaityta“, „neįskaityta“ arba „atleista“. Įrašas „atleista“ įrašomas, jeigu mokinys yra atleistas pagal gydytojo rekomendaciją ir Centro direktoriaus įsakymą. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

43. Ugdymo laikotarpio pabaigoje mokinio ugdymo pasiekimus/rezultatus apibendrina ir fiksuoja jį ugdęs dalyko mokytojas. Vertinimo kriterijai mokinio pasiekimams įvertinti yra susieti su bendrosiose programose konkretaus dalyko aprašytais vertinimo aprašais ir žinomi besimokančiajam. Mokinių pažangos ir pasiekimų vertinimo būdų ir formų dermė, vertinimo metu sukauptos informacijos sklaida užtikrinama mokytojų ir pagalbos specialistų pasitarimuose.

44. Jeigu mokinys:

44.1. neatliko Centro numatytos vertinimo užduoties (kontrolinio darbo ar kt.), Centras numato laiką (2 sav.), per kurį jis turi atsiskaityti, ir suteikia reikiamą mokymosi pagalbą, iki mokiniui atsiskaitant. Jeigu mokinys ugdymo laikotarpiu per įstaigos numatytą laiką neatsiskaitė ir nepademonstravo numatytų pasiekimų, jo pasiekimai prilyginami žemiausiam 10 balų sistemos įvertinimui „labai blogai“;

44.2. neatliko Centro numatytu laiku vertinimo užduočių (kontrolinių darbų ir kt.) dėl svarbių priežasčių (pavyzdžiui, ligos), tokiais atvejais mokiniams, sugrįžusiems į ugdymo procesą, suteikiama reikiama mokymosi pagalba ir galimybė atsiskaityti individualiai susitarus.

45. Centro jaunimo klasių mokiniai Nacionaliniame mokinių pasiekimų patikrinime dalyvauja savivaldybės vykdomosios institucijos sprendimu. Mokinio pasiekimų rezultatai neįskaičiuojami į ugdymo laikotarpio (trimestro) įvertinimą.

46. Centras apie jaunimo klasių mokinių mokymosi pažangą ir pasiekimus mokinius ir jų tėvus (globėjus, rūpintojus) informuoja ne rečiau kaip 1 kartą per mėnesį Centro nustatyta tvarka vadovaudamasi Lietuvos Respublikos asmens duomenų teisinės apsaugos įstatymo reikalavimais.

**SEPTINTASIS SKIRSNIS**

**MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS, ĮGYVENDINANT PAGRINDINIO UGDYMO PROGRAMĄ**

46. Centras sudaro sąlygas kiekvienam mokiniui mokytis pagal jo galias ir siekti kuo aukštesnių pasiekimų.

47. Už mokymosi pasiekimų stebėsenos koordinavimą, gerinimą ir mokymosi pagalbos organizavimą atsakingos klasių vadovai ir pagalbos mokiniui specialistai.

48. Centras, siekdamas gerinti mokinių mokymosi pasiekimus:

48.1. diegia aukštus mokymosi lūkesčius kiekvienam mokiniui (tarp jų ir žemus pasiekimus turintiems mokiniams), ugdo sąmoningą ir atsakingą požiūrį į mokymąsi;

48.2. ugdo mokinių pasididžiavimo savo centru, mokymusi jausmus;

48.3. ugdo atkaklumą mokantis;

48.4. nuolat aptaria mokinių pasiekimų gerinimo klausimus centro bendruomenėje;

48.5. nuolat stebi ugdymosi procesą, laiku nustato, kokios reikia pagalbos ir teikia ją mokiniams, ypatingai iš šeimų, kuriose nepalanki socialinė, ekonominė ir kultūrinė aplinka.

48.6. kartu su mokiniu, mokinio tėvais (globėjais, rūpintojais) vaiko gerovės komisija sprendžia mokinių vėlavimo į pamokas ir jų nelankymo priežastis;

48.7. tobulina centro mokinių pasiekimų ir pažangos vertinimo procesus, itin daug dėmesio skirdama grįžtamajam ryšiui, formuojamajam vertinimui pamokoje, diagnostiniam vertinimui; jais grindžia reikiamus sprendimus dėl įvairių mokinių grupių, klasių mokinių pasiekimų dinamikos, mokytojų ir viso Centro indėlio į mokinių pažangą;

48.8. sudaro galimybes mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams. Mokytojai turi galimybę prireikus pasitelkti švietimo pagalbos specialistus ugdymo turiniui planuoti ir laiku koreguoti, atsižvelgiant į mokinių mokymosi pagalbos poreikius;

48.9. skatina mokinius rinktis mokymosi strategijas, padedančias atskleisti kūrybingumą.

49. Centras užtikrina sisteminę mokymosi pagalbą, kuri apima: žemų pasiekimų prevenciją (iš anksto numatant galimus probleminius atvejus ir stengiantis jų išvengti), intervenciją (sprendžiant iškilusias problemas) ir žemų pasiekimų kompensacines priemones (suteikiant tai, ko mokiniai negali gauti namuose ir pan.).

50. Kiekvieno mokinio mokymosi procesas centre yra nuolat stebimas, siekiant laiku pastebėti mokinius, kurių pasiekimai žemi, ir nustatyti tokių pasiekimų priežastis. Apie atsiradusius mokymosi sunkumus ir galimas jų priežastis susirinkimo metu informuojami centro švietimo pagalbos specialistai, individualiai telefonu informuojami mokinio tėvai (globėjai, rūpintojai), kartu su jais sprendžiamos žemų mokymosi pasiekimų problemos.

51. Centras mokymosi pagalbą teikia kiekvienam mokiniui, kuriam ji reikalinga. Ypatingai svarbi pagalba šiais atvejais: kai mokinys dėl ligos ar kitų priežasčių praleido dalį pamokų; kai kontrolinis darbas ar kitos užduotys įvertinamos nepatenkinamai; kai mokinys gauna kelis iš eilės nepatenkinamus konkretaus dalyko įvertinimus; kai mokinio pasiekimų lygis (vieno ar kelių dalykų) žemesnis, nei numatyta Pagrindinio ugdymo bendrosiose programose, ir mokinys nedaro pažangos; kai per Nacionalinį mokinių pasiekimų patikrinimą mokinys nepasiekia patenkinamo lygmens, kai mokinys demonstruoja aukščiausio lygmens pasiekimus, kitais Centro pastebėtais mokymosi pagalbos poreikio atvejais.

52. Mokymosi pagalbos teikimo dažnumas ir intensyvumas priklauso nuo jos reikalingumo mokiniui ir mokančio mokytojo rekomendacijų.

53. Centras derina ir veiksmingai taiko mokymosi pagalbos būdus:

53.1. grįžtamąjį ryšį per pamoką; pagal jį nedelsiant koreguojamas mokinio mokymasis, pritaikant tinkamas mokymo(si) užduotis, metodikas ir kt.;

53.2. trumpalaikes ar ilgalaikes konsultacijas, kurių trukmę rekomenduoja mokantis mokytojas ar nustato centras pagal mokymosi pagalbos poreikį;

53.3. pačių mokinių pagalbą kitiems mokiniams;

53.4. savanoriškos pagalbos būdus (tėvų, buvusių mokytojų ir kt.), trišalių pokalbių metodiką (mokinys – tėvai – mokytojas);

53.5. galimybę mokytis kitoje grupėje ir kt.

54. Teikiant mokymosi pagalbą, sudaromos mokinių, kuriems reikia panašaus pobūdžio pagalbos, grupės arba mokymosi pagalba skiriama individualiai. Mokymosi pagalbai teikti, skiriant konsultacijas ar didesnį pamokų skaičių dalykui mokytis, gali būti panaudojamos pamokos, skirtos mokymosi pagalbai ir ugdymo poreikiams tenkinti. Mokymosi pagalbos veiksmingumas analizuojamas ir kompleksiškai vertinamas pagal individualią mokinių pažangą ir pasiekimų dinamiką.

**AŠTUNTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS CENTRE**

55. Centras sudaro galimybes kiekvienam mokiniui pasirinkti jo poreikius atliepiančias įvairių krypčių neformaliojo švietimo veiklas.

56. Centras mokslo metų pabaigoje įvertina ateinančių mokslo metų mokinių neformaliojo švietimo poreikius, juos tikslina mokslo metų pradžioje ir, atsižvelgdama į juos, siūlo konkrečias neformaliojo švietimo veiklas.

57. Neformaliojo vaikų švietimo programos rengiamos, atsižvelgiant į bendruosius valstybės ir savivaldybių biudžetų finansuojamų programų kriterijus, tvirtinamus švietimo ir mokslo ministro ir vykdomos patraukliose ir saugiose mokiniui aplinkose, padedančiose įgyvendinti neformaliojo vaikų švietimo tikslus. Valandos kiekvienai programai įgyvendinti skiriamos ne ilgiau kaip 1 trimestrui. Jei programa pasiteisino, užtikrinamas jos tęstinumas.

58. Centras siūlo mokiniams inovatyvias skirtingų krypčių veiklas, atitinkančias jų saviraiškos poreikius, padedančias atsiskleisti pomėgiams ir talentams, kurios ugdo savarankiškumą, sudaro sąlygas bendrauti ir bendradarbiauti. Esant poreikiui ir galimybėms, neformaliojo vaikų švietimo veiklos derinamos su formaliojo švietimo veiklomis, siekiant padėti vaikui siekti asmeninės pažangos ir geresnių ugdymo rezultatų pasirinktose srityse.

**DEVINTASIS SKIRSNIS**

**UGDYMO TURINIO INTEGRAVIMAS**

59. Centras, siekdama optimizuoti mokinių mokymosi krūvius, į ugdymo turinį integruoja kelių dalykų turinį, dalykų turinio temas ar problemų sprendimą. Integruoto ugdymo turinio įgyvendinimas organizuojamas Centro pasirinktu būdu.

60. Centras, išanalizavęs integruojamų programų tikslus, turinį ir ryšį su bendrųjų programų tikslais ir turiniu, atsižvelgdamas į Centro tikslus ir kontekstą, mokinių poreikius ir bendruomenės susitarimus, priėmė sprendimus dėl programų integravimo, organizavimo ir įgyvendinimo:

60.1. žmogaus sauga jaunimo klasėse integruojama taip: 7 klasėje į technologijas (18 pamokų per mokslo metus), 8 klasėje į ikiprofesinį ugdymą (18 pamokų į Verslo vadybą), 9 ir 10 klasėse į ikiprofesinį ugdymą (po 9 pamokas per mokslo metus). Integruojama tema fiksuojama dalykui (technologijos, ikiprofesinis ugdymas. menai) skirtame apskaitos puslapyje ir įrašoma žmogaus saugos apskaitai skirtame puslapyje. Žmogaus sauga suaugusiųjų klasėse integruojama į technologijų ir menų dalykus.

60.2. Alkoholio, tabako ir kitų psichiką veikiančių medžiagų vartojimo prevencijos programa, ugdanti mokinių atsparumą neigiamiems gyvenimo reiškiniams bei padedanti vykdyti žalingų įpročių, priklausomybės ligų, AIDS ir kt. prevenciją, integruojama į mokomųjų dalykų ugdymo turinį, klasės vadovo veiklą. Integruojamos temos fiksuojamos e-dienyne dalykui skirtame apskaitos puslapyje ar skiltyje ir darbo su auklėjamąja klase veikloje.

60.3. Sveikatos ir lytiškumo ugdymo bei rengimo šeimai bendroji programa. Temos integruojamos į mokomuosius dalykus: gamta ir žmogus, biologija, dorinis ugdymas, pilietiškumo pagrindai, chemija, dailė, technologijos, kūno kultūra; taip pat į klasių vadovų, sveikatos priežiūros specialistės, psichologės, NVŠ veiklas. Integruojamos temos fiksuojamos mokomųjų dalykų ugdymo turinyje, NVŠ būrelio veikloje, klasių vadovų ir pagalbos specialistų veiklos planuose. Programos įgyvendinimą Centre koordinuoja biologijos mokytojos.

60.4. Ugdymo karjerai programa. Ugdymą karjerai organizuoja direktoriaus įsakymu paskirtas asmuo. Ugdymas karjerai vykdomas per neformaliojo švietimo veiklą, Centre vykdomą projektinę veiklą. Kiekvienais metais sudaromas ugdymo karjerai planas, o metų pabaigoje programos koordinatorius parengia programos įvykdymo ataskaitą.

61. Tarpdalykinė integracija vykdoma susitarus dalykų mokytojams, sudaromas Projektinių veiklų, integruojant keletą mokomųjų dalykų arba integruojant temas, planas.

62. Dienyne integruojamųjų pamokų apskaitai užtikrinti nurodoma:

62.1. integruojamoji tema dalykui skirtame apskaitos puslapyje ar skiltyje, jei integruojamoji programa integruojama į dalyko turinį;

62.2. integruojamoji programa kaip atskiras dalykas, jei jai skiriamos atskiros mokymosi dienos per mokslo metus.

63. Centras sudaro sąlygas ir skatina mokinius dalyvauti integruotuose projektuose ar kitose veiklose, plėtoja neformaliojo ir formaliojo švietimo galimybes integruoti šiuos dalykus ir vykdomomis veiklomis prisideda prie mokslo populiarinimo ir inovacijų kultūros ugdymo.

64. Centras analizuoja mokinių pasiekimus ir pažangą mokantis įgyvendinamą integruojamąją programą pasirinktu būdu ir priima sprendimus dėl įgyvendinimo kokybės gerinimo ar tolesnio turinio integravimo, taip pat stebi, kaip mokiniams sekasi pasiekti dalykų bendrosiose programose numatytus rezultatus, ir priima sprendimus dėl tolesnio mokymo organizavimo būdo.

**DEŠIMTASIS SKIRSNIS**

**DALYKŲ MOKYMO INTENSYVINIMAS**

65. Centras pasilieka teisę Bendruosiuose ugdymo planuose dvejiems metams nustatytą pamokų skaičių skirti trumpesniam laikotarpiui, kad mokiniai, intensyviau mokydamiesi, dalyko bendrojoje programoje numatytus pasiekimus pasiektų per trumpesnį laikotarpį.

66. Centras, organizuodamas ugdymo procesą, intensyvina dalykų mokymą per dieną ikiprofesinio ugdymo, lietuvių kalbos ir literatūros, užsienio kalbos, matematikos, gamtos mokslų dalykams mokyti skirdama ne vieną, o keletą viena po kitos vykstančių pamokų, taip sudarant sąlygas organizuoti eksperimentus, projektinius darbus ir kt. Šeštadieniais besimokantiems neakivaizdininkams ugdymas organizuojamas mokomųjų dalykų ciklais.

**VIENUOLIKTASIS SKIRSNIS**

**UGDYMO DIFERENCIJAVIMAS**

67. Diferencijuotu ugdymu atsižvelgiama į mokinio turimą patirtį, motyvaciją, interesus, siekius, gebėjimus, mokymosi stilių, pasiekimų lygius, nes mokiniui pagal tai turi būti pritaikomi mokymosi uždaviniai ir užduotys, ugdymo turinys, metodai, mokymo(si) priemonės, mokymosi tempas, mokymosi aplinka ir gali būti skiriamas nevienodas mokymosi laikas. Diferencijuoto ugdymo tikslas – sudaryti sąlygas kiekvienam mokiniui sėkmingiau siekti individualios pažangos. Juo taip pat kompensuojami brendimo, mokymosi tempo netolygumai, atsirandantys vertikaliojo skirstymo klasėmis pagal mokinių amžių sistemoje.

68. Diferencijavimas taikomas:

68.1. mokiniui individualiai;

68.2. mokinių grupei:

68.2.1. pasiekimų skirtumams mažinti, gabumams plėtoti, pritaikant įvairias mokymosi strategijas;

68.2.2. tam tikroms veikloms atlikti (projektiniai, tiriamieji mokinių darbai, darbo grupės), sudarant mišrias arba panašių polinkių, interesų mokinių grupes.

69. Skirtingų mokymosi poreikių mokiniams (gabiems, turintiems daug žinių spragų, specialiųjų poreikių ar kt.) diferencijuojamas ugdymo turinys, metodai, parengiamos pamokos mokymosi uždavinius atitinkančios pritaikytos užduotys, pritaikomos mokymo(si) priemonės.

70. Pamokose mokiniai dirba individualiai ar grupėje savu tempu, dalyko mokytojas reguliuoja užduočių atlikimo laiką.

71. Atsižvelgiant į mokymosi strategijų taikymą ir stebėsenos apibendrinimą, lanksčiai pritaikomi įvairių gebėjimų bei socialinės emocinės brandos mokiniams tinkami mokymo būdai.

72. Diferencijavimo įgyvendinimą įstaigoje analizuoja Centro Metodinė taryba, Mokytojų taryba, Centro administracija.

73. Mokinių perskirstymas ar priskyrimas grupei, nepažeidžiantis jų priklausymo nuolatinės klasės bendruomenei, gali būti trumpo laikotarpio – tik tam tikroms užduotims atlikti arba tam tikro dalyko pamokoms. Centras analizuoja, kaip ugdymo procese įgyvendinamas diferencijavimas, kokį poveikį jis daro pasiekimams ir pažangai, priima sprendimus dėl tolesnio ugdymo diferencijavimo. Priimant sprendimus, atsižvelgiama į mokinio mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi tikslus.

**DVYLIKTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS**

69. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus, prisiimti asmeninę atsakomybę, įgyti reikiamas kompetencijas, išsikelti įgyvendinamus tikslus ir jų siekti.

70. Individualus ugdymo planas sudaromas kiekvienam mokiniui. Mokinio individualiame ugdymo plane nurodomi dalykai, kurių mokosi, kiek pamokų skiriama, kokius pasirenkamuosius dalykus mokinys mokosi, kokia neformaliojo švietimo veikla jis užsiima, kokia specialistų pagalba jam teikiama. Mokiniams besimokantiems pagal vidurinio ugdymo programą individualus ugdymo planas sudaromas dvejiems mokslo metams. Plane nurodomi dalykai ar dalykų grupės, kurių mokomasi, kokiu kursu, kiek pamokų skiriama pasirinktų dalykų pasiekimams pasiekti, kokius pasirenkamuosius dalykus mokinys mokysis.

71. Individualus ugdymo planas yra aiškus ir suprantamas mokiniui ir jo tėvams (globėjams, rūpintojams). Mokinio individualus ugdymo planas Centre periodiškai peržiūrimas ir, jeigu reikia, koreguojamas.

**TRYLIKTASIS SKIRSNIS**

**CENTRO IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS**

72. Centras:

72.1. užtikrina, kad jaunimo klasėse besimokančiųjų mokinių tėvai ir centras keistųsi abipusiai reikalinga informacija:

* + 1. informacija tėvams talpinama elektroninėje erdvėje (TaMo);
    2. mokinių tėvams (globėjams, rūpintojams) telefonu informaciją apie vaikus teikia klasės vadovas (ne rečiau, kaip 1 kartą per mėnesį);
    3. esant poreikiui (mokiniui neatvykus į ugdymo įstaigą, įvykus incidentui ir pan.) tėvai informuojami nedelsiant;
    4. 3 kartus per mokslo metus organizuojami tiksliniai tėvų susirinkimai;
    5. Centre organizuojamas individualus ir grupinis tėvų konsultavimas;
    6. su tėvais derinami mokinių individualūs ugdymosi planai;
    7. specialistų konsultacijos tėvams padeda spręsti specifines ugdymo problemas;

72.2. sudaro sąlygas tėvams (globėjams, rūpintojams) pagal galimybes dalyvauti Centro gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus;

72.3. užtikrina, kad tėvai (globėjai, rūpintojai) galėtų išsakyti lūkesčius ir pasiūlymus centro veiklai tobulinti.

73. Centras skatina (ir konsultuoja) mokinių tėvus (globėjus, rūpintojus):

73.1. sukurti mokiniams tinkamą, skatinančią mokytis, edukacinę aplinką namuose;

73.2. kelti vaikams pagrįstus mokymosi lūkesčius ir motyvuoti mokytis;

73.3. padėti vaikams mokytis namuose;

73.4. palaikyti ir stiprinti dvasinius ryšius su vaiku, jį ramiai išklausyti, patarti, padėti, domėtis vaiko veiklomis Centre ir už jo ribų;

73.5. sudaryti galimybes vaikams dalyvauti neformaliojo švietimo veiklose Centre ir už jo ribų.

74. Mokinių tėvų (globėjų, rūpintojų) ir Centro bendradarbiavimo formos:

74.1. pasikeitimas žiniomis apie vaiką, informacijos sklaida (TaMo; telefonu);

74.2. lankymasis vaikų namuose;

74.3. bendradarbiavimas su tėvais per pamokas;

74.4. problemų sprendimas, bendradarbiaujant su tėvais namuose;

74.5. neformalaus bendravimo forma: mokytojų-tėvų-administracijos (MTA) susitikimai;

74.6. konsultacijos tėvams.

**KETURIOLIKTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

75. Centras priima atvykusį asmenį, baigusį užsienio valstybės, tarptautinės organizacijos pagrindinio, vidurinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa), mokytis pagal Nuosekliojo mokymosi tvarkos aprašą, informuoja steigėją ir numato atvykusio mokytis asmens tolesnio mokymosi perspektyvą, kurios tikslas – veiksmingai reaguoti į atvykusių mokytis asmenų poreikius:

75.1. išklauso atvykusiųjų asmenų lūkesčius ir norus dėl mokymosi kartu su bendraamžiais (suaugusiųjų–pagal suaugusiųjų bendrojo ugdymo programą), švietimo pagalbos poreikio;

75.2. aptaria teikiamos pagalbos formas ir būdus; Centro, mokinio ir tėvų (jaunimo klasių) įsipareigojimus;

75.3. parengia atvykusio mokinio įtraukties į bendruomenės gyvenimą planą:

75.3.1. numato adaptacinio laikotarpio trukmę;

75.3.2. pasitelkia mokinius savanorius, galinčius padėti atvykusiam asmeniui sklandžiai įsitraukti į bendruomenės gyvenimą, mokytis ir ugdytis;

75.3.3. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais), jeigu mokinys nepilnametis;

75.3.4. organizuoja mokytojų konsultacijas, individualias veiklas ugdymo programų skirtumams likviduoti;

75.3.5. numato atvykusio mokinio individualios pažangos stebėjimą per adaptacinį laikotarpį;

75.3.6. siūlo neformaliojo vaikų švietimo veiklas, kurios padėtų mokiniui greičiau integruotis;

75.3.7. kai mokinys nemoka ar menkai moka lietuvių kalbą, esant poreikiui, organizuoja jo lietuvių kalbos mokymąsi intensyviu būdu.

**PENKIOLIKTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS**

76. Mokinių skaičius jaunimo klasių laikinojoje grupėje yra ne didesnis nei 16, suaugusiųjų – ne didesnis nei 30.

77. Jaunimo klasėse sudaroma viena mokinių grupė vokiečių kalbai mokyti.

78. Mokymosi, švietimo pagalbai teikti (konsultacijoms ir pan.), nustačius poreikį ir jeigu įstaigai pakaks mokymo lėšų, panaudojant mokinio ugdymo poreikiams tenkinti ir pasiekimams gerinti skirtas pamokas sudaromos 5-10 mokinių grupės.

**ŠEŠIOLIKTASIS SKIRSNIS**

**UGDYMO ORGANIZAVIMAS JUNGTINĖSE KLASĖSE**

79. Centras, planuodamas ugdymo turinio įgyvendinimą, numato visų dalykų pamokas jungtinėje jaunimo 5-6 klasėje organizuoti visiems klasės mokiniams vienu metu, išskyrus tuos dalykus, kurių mokosi tik 6 klasės mokiniai (2-oji užsienio kalba, geografija). Taip pat 5 kl. mokiniams numatoma viena papildoma kūno kultūros pamoka ir viena žmogaus saugos pamoka. Centras stebi ir analizuoja jungtinėse klasėse mokinių daromą pažangą ir nepasiteisinus numatytam pamokų organizavimui jį motyvuotai keičia.

80. Jungtinei klasei skiriamos 4 neformaliojo švietimo pamokos.

81. Įgyvendinant suaugusiųjų pagrindinio ugdymo programos pirmąją dalį, jungiamos 5–8 klasės.

82. Jungtinėje 5-8 klasėje mokiniai mokosi savarankiško mokymo proceso organizavimo būdu pavienio nuotolinio mokymosi forma. Konsultacijoms skiriama iki 15 procentų Bendruosiuose ugdymo planuose nustatyto minimalaus savaitinių pamokų skaičiaus.

**SEPTYNIOLIKTASIS SKIRSNIS**

**MOKINIŲ MOKYMAS NAMIE**

83. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

84. Jaunimo klasių mokiniams, mokomiems namie, Centras, suderinęs su mokinio tėvais (globėjais, rūpintojais) ir atsižvelgdamas į gydytojų konsultacinės komisijos rekomendacijas, parengia individualų ugdymo planą.

85. Savarankišku mokymo proceso organizavimo būdu namie mokomam jaunimo klasės mokiniui 5–6 klasėse skiriama 12, 7–8 klasėse – 13, 9–10 klasėse – 15 savaitinių pamokų. Dalį pamokų gydytojų konsultacinės komisijos leidimu mokinys gali lankyti Centre arba mokytis nuotoliniu mokymo proceso organizavimo būdu. Mokiniams, kurie mokosi namie nuotoliniu mokymo proceso organizavimo būdu pavienio mokymosi forma, skiriama iki 15 procentų Bendrųjų ugdymo planų 124 punkte nustatyto pamokų skaičiaus mokiniui per savaitę.

86. Suderinus su mokinio tėvais (globėjais, rūpintojais), Centro vadovo įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų Centre, įrašoma į mokinio individualų ugdymo planą. Centro sprendimu mokiniui, kuris mokosi namuose, gali būti skiriama iki 2 papildomų pamokų per savaitę (mokinio pasiekimams gerinti ir pan.).

**II SKYRIUS**

**PAGRINDINIO UGDYMO PROGRAMOS VYKDYMAS**

**PIRMASIS SKIRSNIS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

87. Centras, vykdydamas pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą. Mokiniui gali būti sudaromos sąlygos rinktis dalykų modulius pagal polinkius ir gebėjimus, vadovaujantis Mokymosi krypčių pasirinkimo galimybių didinimo 14–19 metų mokiniams modelio aprašu, patvirtintu Lietuvos Respublikos švietimo ir mokslo ministro 2008 m. kovo 15 d. įsakymu Nr. ISAK-715 „Dėl Mokymosi krypčių pasirinkimo galimybių didinimo 14–19 metų mokiniams modelio aprašo patvirtinimo“ (toliau – Mokymosi krypčių pasirinkimo galimybių didinimo 14–19 metų mokiniams modelio aprašas).

88. Centras, vykdydamas suaugusiųjų pagrindinio ugdymo programą, vadovaujasi Bendraisiais ugdymo planais, patvirtintais Lietuvos Respublikos švietimo ir mokslo ministro 2017 m. birželio 2 d. įsakymu Nr. V-442, Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309, Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049.

89. Centras nustato ir skiria 1 mėn. adaptacinį laikotarpį pradedantiems mokytis pagal pagrindinio ugdymo programos pirmąją dalį ir naujai atvykusiems mokiniams. Per adaptacinį laikotarpį mokinių pasiekimai ir pažanga pažymiais nevertinami.

90. Formuodamas ir įgyvendindamas ugdymo turinį, Kauno suaugusiųjų ir jaunimo mokymo centras:

90.1. iki 10 procentų perskirsto dalykui mokytis skiriamų pamokų skaičių jaunimo klasėse; suaugusiųjų klasėse pamokas skirsto vadovaudamasis Bendrųjų ugdymo planų 6 priedo 11 punkte nustatytu pamokų skaičiumi.

90.2. kartą per mėnesį ugdymo procesą ar jo dalį organizuoja ne pamokų forma, o projektine ar kitokia mokiniams patrauklia veikla, ne tik Centre, o motyvaciją mokytis skatinančiose saugiose aplinkose. Centras ne pamokų forma organizuojamo ugdymo proceso trukmę perskaičiuoja į mokymosi pamokomis laiką.

91. Pagrindinio ugdymo programos pamokos, skirtos mokinio ugdymo poreikiams tenkinti ir mokymosi pagalbai teikti, pirmiausia, esant poreikiui, bus panaudojamos mokymo(si) pasiekimams gerinti: ilgalaikėms ir trumpalaikėms konsultacijoms, mokinio pasirinktiems dalykams, projektinei ir kitai veiklai.

92. Mokiniams, kurie mokosi nuotoliniu mokymo proceso organizavimo būdu pavienio mokymosi forma, individualiam mokymui skiriama iki 15 procentų Bendrųjų ugdymo planų 6 priedo 11 punkte nustatyto savaitinių pamokų skaičiaus.

93. Mokiniai, kurie mokosi nuotoliniu mokymo proceso organizavimo būdu, laiko visų dalykų įskaitas. Per mokslo metus laikoma ne mažiau trijų įskaitų (viena įskaitą per trimestrą).

94. Mokant nuotoliniu mokymo proceso organizavimo būdu, mokymo trukmė gali būti trumpesnė negu 45 min. Mokytojų darbo laiko apskaitai organizuoti mokymosi periodai sumuojami po 45 min.

**ANTRASIS SKIRSNIS**

**MOKYMOSI PAGAL UGDYMO SRITIS ORGANIZAVIMO YPATUMAI**

95. Centras, įgyvendinantis pagrindinio ugdymo programos pirmąją dalį, užtikrina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas:

95.1. rūpinasi, kad mokiniams, kuriems reikalinga pagalba skaitant, rašant, kalbant, skaičiuojant, ji būtų teikiama, ir stebi jų daromą pažangą;

95.2. sudaro sąlygas, kad mokiniai per visų dalykų pamokas tobulintų skaitymo, rašymo, kalbėjimo ir skaičiavimo gebėjimus.

96. Pagrindinio ugdymo programą sudaro šios ugdymo sritys: dorinis ugdymas, kalbos (lietuvių kalba ir literatūra, užsienio kalbos), matematika, gamtamokslinis ugdymas (biologija, chemija, fizika), socialinis ugdymas (istorija, geografija, pilietiškumo ugdymas, socialinė-pilietinė veikla, ekonomika ir verslumas), meninis ugdymas (dailė, muzika), informacinės technologijos, technologijos, kūno kultūra, bendrųjų kompetencijų ir gyvenimo įgūdžių ugdymas (žmogaus sauga ir kt.).

97. Ugdymo sričių įgyvendinimas.

97.1. Dorinis ugdymas. Dorinio ugdymo dalyką mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats.

97.2. Lietuvių kalba ir literatūra. Centras, įgyvendindamas ugdymo turinį mokiniams, kurie nepasiekia lietuvių kalbos ir literatūros Pagrindinio ugdymo bendrojoje programoje numatyto patenkinamo lygio, sudaro sąlygas pašalinti mokymosi spragas (skiria konsultacijų, organizuoja mokymąsi laikinojoje grupėje ir kt.).

97.3. Mokiniams, kurie mokėsi pagal Pagrindinio ugdymo programą, kurioje įteisintas mokymas tautinės mažumos kalba, ir nori tęsti mokymąsi pagal Pagrindinio ugdymo programą įstaigoje lietuvių mokomąja kalba, sudaromos sąlygos pasiekti bendrojoje programoje numatytus pasiekimus: vienerius mokslo metus jiems gali būti skiriama 1 papildoma lietuvių kalbos ir literatūros pamoka per savaitę; jei klasėje ar keliose klasėse yra 5 tokie mokiniai ar daugiau, jų grupei mokyti skiriama 2 ar daugiau papildomų pamokų, atsižvelgiant į Centro turimas mokymo lėšas.

97.4. Užsienio kalbos.

97.4.1. Užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

97.4.2. Antrosios užsienio kalbos mokyti privaloma nuo 6 klasės. Tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų tėvų (globėjų, rūpintojų) sutikimu pats renkasi antrąją užsienio kalbą: anglų, rusų ar vokiečių.

97.4.3. Baigiant Pagrindinio ugdymo programą, pageidaujantiems organizuojamas užsienio kalbų pasiekimų patikrinimas centralizuotai parengtais kalbos mokėjimo lygio nustatymo testais (pateikiamais per duomenų perdavimo sistemą KELTAS).

97.4.4. Pagrindinio ugdymo programoje užtikrinamas pradėtų mokytis užsienio kalbų mokymosi tęstinumas. Keisti užsienio kalbą, nebaigus pagrindinio ugdymo programos, galima tik tokiu atveju, jei mokinys yra atvykęs iš kitos mokyklos ir šiuo metu Centras dėl objektyvių priežasčių negali sudaryti mokiniui galimybės toliau mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus (papildomos konsultacijos).

97.5. Matematika.

97.5.1. Mokinių matematikos žinių lygis, remiantis egzaminų, nacionalinių ir tarptautinių tyrimų duomenimis, yra nepakankamas, todėl bus skiriama daugiau dėmesio jam įtvirtinti sprendžiant skaičių ir skaičiavimų, algebros, geometrijos uždavinius.

97.5.2. Centre numatoma pagalba mokiniams, kurių mokymosi pasiekimai žemi. Paprastai šių mokinių žemi ir skaitymo gebėjimai, todėl bus skiriama pakankamai laiko uždavinių tekstų analizei, jų vizualizacijai, užrašymui matematiniais simboliais.

97.5.3. Ugdant gabius matematikai mokinius naudojamasi nacionalinių olimpiadų, konkursų užduotimis (ir sprendimų rekomendacijomis) bei kitais šaltiniais.

97.6. Informacinės technologijos.

97.6.1. Pagrindinio ugdymo grupine mokymosi forma besimokančioms klasėms skiriama po 1 pamoką per savaitę.

97.6.2. 9–10 klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų.

97.7. Gamtamokslinis ugdymas.

97.7.1. Per gamtos mokslų dalykų pamokas bus mokomasi tiriant. Ypač mokant fizikos ir biologijos.

97.7.2. Gamtos mokslų dalykų turinys apims mokinių gebėjimų mąstyti ir diskutuoti gamtos temomis ugdymą.

97.7.3. Mokymosi medžiaga bus pritaikoma atsižvelgiant į mokinių turimas žinias, įgūdžius ir ugdymosi poreikius.

97.7.4. Įgyvendinant numatytą gamtos mokslų turinį deramai dėmesio bus skiriama gamtamoksliniams tyrimams: stebėjimui, analizavimui, eksperimentavimui, modeliavimui, įvairioms praktinėms veikloms. Ugdymo procese mokiniai bus skatinami bendradarbiauti ir (ar) dirbti komandoje, derinami įvairūs ugdymo metodai ir ugdymo inovacijos. Ugdymo turinyje daugiau dėmesio bus skiriama gyvosios gamtos stebėjimui, mokslinių idėjų ir technologijų pritaikymui kasdieniame gyvenime.

97.7.5. Eksperimentiniams ir praktiniams įgūdžiams ugdyti bus skiriama ne mažiau kaip 30–40 procentų dalykui skirtų pamokų per mokslo metus.

97.8. Technologijos.

97.8.1. 5-6 ir 7 jaunimo klasėse mokiniai mokomi, proporcingai paskirstant laiką tarp: mitybos, tekstilės, konstrukcinių medžiagų ir elektronikos technologijų programų.

97.8.2. dirbančio jaunimo klasėse technologijų dalykui skiriama 1 pamoka per savaitę.

97.9. Socialinis ugdymas.

97.9.1. Per socialinio ugdymo dalykų pamokas mokymasis bus grindžiamas tiriamojo pobūdžio metodais, diskusijomis, bendradarbiavimu savarankiškai atliekamu darbu ir informacinėmis komunikacinėmis technologijomis.

97.9.2. Siekiant gerinti gimtojo krašto (pavyzdžiui, rajono savivaldybės, gyvenvietės ir kt.) ir Lietuvos valstybės pažinimą, atsižvelgiant į esamas galimybes, dalis istorijos ir geografijos pamokų bus organizuojama netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudojamasi virtualiosiomis mokymosi aplinkomis.

97.9.3. Centras, formuodamas ugdymo turinį,9–10 klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti skiria 20–30 procentų dalykui skirtų pamokų laiko per mokslo metus.

97.9.4. Laisvės kovų istorijai mokyti skiriama 18 pamokų, integruojant temas į istorijos pamokas.

97.9.5. Dalyvavimas akcijose bus fiksuojamas kaip pilietiškumo pamoka.

97.9.6. Į istorijos, geografijos, pilietiškumo ugdymo pagrindų dalykų turinį integruojamos Lietuvos ir pasaulio realijos, kurios nuolat ir sistemingai atskleidžiamos ir aptariamos su mokiniais, nacionalinio saugumo ir gynybos pagrindų temos, tokios kaip: nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitos panašios temos.

97.10. Kūno kultūra.

97.10.1. Kūno kultūrai jaunimo 5 klasėse skiriant 3 val./sav., 6-10 klasėse skiriant 2 val./sav., dirbančio jaunimo – 1 val./sav. sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo pratybas (pavyzdžiui: taekwondo, krepšinio, teniso ir pan.) Centre ar kitoje įstaigoje.

97.10.1. Organizuojant kūno kultūros pamokas patalpose, atsižvelgiama į Higienos normos reikalavimus.

97.10.2. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą.

97.10.3. Parengiamosios medicininės fizinio pajėgumo grupės mokiniams krūvis ir pratimai skiriami atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas.

97.10.4. Centras mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (pavyzdžiui, stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.).

97.11. Meninis ugdymas.

97.11.1. Meninio ugdymo dalykus Centre sudaro dailės ir muzikos dalykai.

97.11.2. Menų dalykų mokymas organizuojamas ne tik Centre, bet ir kitose erdvėse – kultūros įstaigose, netradicinėje aplinkoje, gamtoje ir kt.

97.11.3. Mokinys, kuris mokosi pagal suaugusiųjų Pagrindinio ugdymo programą, gali nesimokyti menų, kūno kultūros, technologijų. Mokiniui, nepasirinkusiam kūno kultūros, menų ar technologijų dalykų, pamokos gali būti skiriamos pagal mokinio poreikius kitiems pasirinktiems dalykams mokytis.

97.12. Žmogaus sauga.

97.12.1. Žmogaus saugai 5 jaunimo klasėje skiriama 1 val./sav., 7 jaunimo klasėje žmogaus sauga integruojama į technologijas, nuo 8 klasės jaunimo klasėse – integruojama į ikiprofesinį ugdymą (8 kl. – 18 val./m. m.; 9 ir 10 kl. – po 9 val./m. m.). Suaugusiųjų klasėse žmogaus sauga integruojama į mokomųjų dalykų turinį.

97.13. Ikiprofesinis ugdymas jaunimo klasėse (8-10 klasės).

97.13.1. Nuo 8 klasės Centras siūlo mokiniams pasirinkti ikiprofesinio mokymo dalyką, kurio programą rengia mokytojai, atsižvelgdami į centro mokymosi aplinką ir mokinių praktinius mokymosi poreikius ir polinkius. Ikiprofesinio ugdymo organizavimas siejamas su šiam ugdymui reikalinga mokymosi aplinka.

97.13.2. Ikiprofesinio ugdymo dalyko programa, skirta į praktinę veiklą orientuotam ugdymui, padeda mokiniui didinti mokymosi motyvaciją, aktyviai susipažinti su profesijomis ir ugdyti bendrąsias kompetencijas.

97.13.3. Ikiprofesinio ugdymo programą sudaro privalomas įvadinis (iki 17 valandų) modulis ir pasirenkamieji savarankiški arba tęstiniai moduliai. Įvadinis modulis skirtas supažindinti mokinius su Lietuvos darbo rinka, ateities profesijomis ir pan.

97.13.4. Ikiprofesinio ugdymo procesas pradedamas visiems mokiniams privalomu įvadiniu moduliu ir organizuojamas taip, kad 8 klasėje mokiniai galėtų susipažinti ir išbandyti visus centre siūlomus ikiprofesinio ugdymo programos modulius (Verslo vadyba, Žurnalistika ir leidyba, Dizainas – po 1 pamoką per savaitę), derinti juos su profesiniu veiklinimu, sudaryti sąlygas mokiniui motyvuotai ir kryptingai juos rinktis 9–10 klasėse.

97.13.5. Centras ikiprofesinio ugdymo moduliams įgyvendinti 9-10 klasėse skiria po 3 val./sav.

98. Mokiniams, besimokantiems pagal Pagrindinio ugdymo programą grupine mokymosi forma kasdieniu (ar nuotoliniu) mokymosi proceso organizavimo būdu jaunimo klasėse, skiriamas pamokų skaičius per savaitę 2018–2019 mokslo metais pateikiamas 1 priede.

99. Mokiniams, besimokantiems pagal Suaugusiųjų Pagrindinio ugdymo programą grupine mokymosi forma nuotoliniu mokymosi proceso organizavimo būdu dirbančio jaunimo klasėse, skiriamas pamokų skaičius per savaitę 2018–2019 mokslo metais pateikiamas 2 priede.

100. Mokiniams, besimokantiems pagal Suaugusiųjų Pagrindinio ugdymo programą paviene mokymosi forma nuotoliniu mokymosi proceso organizavimo būdu, skiriamas individualių konsultacijų skaičius per 2018–2019 mokslo metus pateikiamas 4 priede.

**TREČIASIS SKIRSNIS**

**VIDURINIO UGDYMO PROGRAMOS VYKDYMAS**

101. Centras, vykdydamas suaugusiųjų vidurinio ugdymo programas, vadovaujasi Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau –Vidurinio ugdymo bendrosios programos), ir Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi formų ir mokymo organizavimo tvarkos aprašu, Geros mokyklos koncepcija, Bendraisiais ugdymo planais.

100. Vidurinio ugdymo programos trukmė – dveji mokslo metai.

102. Suaugusiųjų vidurinio ugdymo dalykų programos bendrojo ir išplėstinio kursų apimtys valandomis prilyginamos dalykų vidurinio ugdymo programų bendrojo ir išplėstinio kursų apimtims.

103. Dalį vidurinio ugdymo programos mokiniai mokosi savarankiškai;

104. Mokinys, vadovaudamasis Ugdymo programų aprašu, Centro pasiūlymais ir atsižvelgdamas į tolesnius mokymosi planus, priima sprendimą, kokius dalykus ar modulius pasirenka mokytis pagal vidurinio ugdymo programą, apsisprendžia dėl brandos darbo rengimo ir kartu su mokytojais parengia individualų ugdymo planą.

105. Mokiniams, kurie teisės aktų nustatyta tvarka mokosi savarankišku mokymo proceso organizavimo būdu pavienio mokymosi forma, konsultacijoms skiriama iki 15 procentų Bendrųjų ugdymo planų 6 priedo 16 punktu nustatyto savaitinių pamokų skaičiaus.

106. Mokiniai, kurie mokosi pagal suaugusiųjų vidurinio ugdymo programą neakivaizdiniu būdu ir nuotoliniu mokymo proceso organizavimo būdu pavienio mokymosi forma, laiko visų savo individualaus ugdymo plano dalykų įskaitas. Per mokslo metus laikoma ne mažiau trijų įskaitų (viena įskaita per trimestrą). Mokiniams, kurie mokosi suaugusiųjų vidurinio ugdymo programos dalykų (išskyrus užsienio kalbas) pagal išplėstinį dalyko programos kursą, įskaitų negali būti mažiau negu aštuonios per dvejus mokslo metus.

107. Vidurinio ugdymo programos turinį sudaro:

107.1. privaloma dalis: privalomi mokytis dalykai ir privalomai pasirenkami dalykai ir (ar) moduliai;

107.2. laisvai pasirenkama dalis: pasirenkamieji dalykai, dalykų moduliai. Pasirenkamieji dalykų moduliai neskaičiuojami kaip atskiri dalykai.

108. Mokinio pasirinkti mokytis dalykai yra privalomi.

109. Mokiniui, atvykusiam iš kitos mokyklos, Centras užtikrina galimybę įgyvendinti savo individualų ugdymo planą arba, nesant tam sąlygų, pasiūloma keisti pasirinktus dalykus.

110. Centre parengta mokinio individualaus ugdymo plano dalykų, dalyko programos keitimo tvarka.

111. Vidurinio ugdymo programoje Centras siūlo mokiniui:

112.1. jo mokymosi poreikius atliepiančius pasirenkamus dalykus.

112. rinktis dalykus, kurių turinys siejamas su šalies saugumu ir krašto gynyba.

113. Centras užtikrina, kad minimalus privalomų, privalomai ir laisvai pasirenkamų dalykų skaičius mokinio individualiame plane būtų ne mažesnis nei 8.

114. Centras, siekdamas užtikrinti, kad mokinys, mokydamasis pagal Vidurinio ugdymo programą, tobulintų tolesniam mokymuisi, darbui būtinas kompetencijas, ugdymo procese taiko inovatyvius, besimokantiesiems patrauklius ir aktualius mokymo(si) būdus, plėtoja savarankišką mokymąsi, padeda mokiniams susipažinti su profesijų įvairove ir pasirinkimo galimybėmis, planuoti tolesnį savo mokymąsi ir(ar) darbinę veiklą, karjerą.

115. Centras integruoja Ugdymo karjerai programą, patvirtintą Lietuvos Respublikos švietimo ir mokslo ministro 2014 m. sausio 15 d. įsakymu Nr.V-72 „Dėl Ugdymo karjerai programos patvirtinimo“, Vidurinio ugdymo etninės kultūros bendrąją programą, patvirtintą Lietuvos Respublikos švietimo ir mokslo ministro 2012 m. balandžio 12 d. įsakymu Nr.V-651 „Dėl Pagrindinio ugdymo etninės kultūros bendrosios programos ir vidurinio ugdymo etninės kultūros bendrosios programos patvirtinimo“, Lietuvos Respublikos švietimo ir mokslo ministro 2006 m. kovo 17 d. įsakymu Nr.ISAK-494 patvirtintą „Alkoholio, tabako ir kitų psichiką veikiančių medžiagų vartojimo“ prevencinę programą į mokomuosius dalykus, visų dalykų programų turinį.

116. Žmogaus saugos dalykas integruojamas į mokomųjų dalykų ugdymo turinį.

117. Specialiosios medicininės fizinio pajėgumo grupės mokinių kūno kultūros ugdymas organizuojamas, vadovaujantis Bendrųjų ugdymo planų 122.10.3, 122.10.5 papunkčiais.

117. 3 priede pateikiamas Suaugusiųjų Vidurinio ugdymo proceso organizavimui dirbančio jaunimo klasėse skiriamas pamokų skaičius per savaitę 2018–2019 mokslo metais.

118. Mokiniams, besimokantiems pagal Suaugusiųjų Vidurinio ugdymo programą paviene mokymosi forma nuotoliniu mokymosi proceso organizavimo būdu skiriamas individualių konsultacijų skaičius per 2018–2019 mokslo metus pateikiamas 5 priede.

119. Mokiniams, besimokantiems pagal Suaugusiųjų Vidurinio ugdymo programą grupine mokymosi forma kasdieniu mokymosi proceso organizavimo būdu skiriamas pamokų skaičius per savaitę 2018–2019 mokslo metais pateikiamas 6 priede.

120. Mokiniams, besimokantiems pagal Suaugusiųjų Vidurinio ugdymo programą grupine mokymosi forma neakivaizdiniu mokymosi proceso organizavimo būdu skiriamas pamokų skaičius per savaitę 2018–2019 mokslo metais pateikiamas 7 priede.

**KETVIRTASIS SKIRSNIS**

**ASMENŲ, KURIEMS LAIKINAI ATIMTA AR APRIBOTA LAISVĖ, UGDYMO ORGANIZAVIMAS**

121. Centro Kauno tardymo izoliatoriaus skyriuje ugdymas organizuojamas, vadovaujantis Suimtųjų ir nuteistųjų bendrojo ugdymo organizavimo tvarkos aprašu, patvirtintu Lietuvos Respublikos Vyriausybės 2016 m. sausio 14 d. nutarimu Nr. 30 „Dėl Suimtųjų ir nuteistųjų bendrojo ugdymo ir profesinio mokymo organizavimo“.

122. Įkalintų asmenų ugdymas pagal Pagrindinio ugdymo programą ir Vidurinio ugdymo programą organizuojamas vadovaujantis Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V–1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, Bendraisiais ugdymo planais.

123. Įkalintų asmenų mokymas pagal pagrindinio ugdymo programas įgyvendinamas, vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK–2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos). Asmenų mokymas pagal vidurinio ugdymo programas įgyvendinamas, vadovaujantis Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V–269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos).

124. Įkalintų asmenų mokymas pagal Pagrindinio ir Vidurinio ugdymo bendrąsias programas organizuojamas sudarant individualų ugdymo planą ir skiriant pavienio mokymosi formą savarankišku mokymo proceso organizavimo būdu. Intensyvinamas lietuvių kalbos ir literatūros, užsienio kalbos, matematikos dalykų mokymas, integruojamas formalusis ir neformalusis meninis bei technologinis ugdymas, įvertinamos neformaliuoju būdu įgytos kompetencijos. Konsultacijoms skiriama ne daugiau kaip 15 procentų Bendruosiuose ugdymo planuose tos klasės dalykui nustatyto minimalaus pamokų skaičiaus.

125. Užsieniečiams, atvykusiems ar grįžusiems gyventi ir dirbti Lietuvos Respublikoje, nemokantiems lietuvių kalbos ir neįgijusiems pradinio, pagrindinio ar vidurinio išsilavinimo, kuriems laikinai atimta ar apribota laisvė, esantiems tardymo izoliatoriuje ar pataisos įstaigoje, mokytis lietuvių kalbos ir siekiantiems tęsti mokymąsi pagal bendrojo ugdymo programas sudaroma išlyginamoji lietuvių kalbos grupė ar klasė. Šios grupės ar klasės ugdymo planas sudaromas vadovaujantis Bendrųjų ugdymo planų 92 punktu.

126. Suaugusiųjų, kuriems laikinai atimta ar apribota laisvė, Pagrindinio ugdymo organizavimui skiriamas individualių konsultacijų skaičius per mokslo metus, kaip ir suaugusiųjų Pagrindinio ugdymo programos mokiniams, besimokantiems paviene mokymosi forma nuotoliniu mokymosi organizavimo būdu (4 priedas).

127. Suaugusiųjų, kuriems laikinai atimta ar apribota laisvė, Vidurinio ugdymo organizavimui skiriamas individualių konsultacijų skaičius per 2018–2019 mokslo metus pateikiamas 8 priede.

**III SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

128. Centras, rengdamas įstaigos ir mokinio individualųjį ugdymo planą, sudaro sąlygas mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą ir būtiną švietimo pagalbą.

129. Centras mokinio, turinčio specialiųjų ugdymosi poreikių, ugdymą organizuoja vadovaudamasis mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, ir šio skyriaus nuostatomis (jei šiame skyriuje nereglamentuojama, Centras vadovaujasi kitomis Bendrųjų ugdymo planų nuostatomis, reglamentuojančiomis švietimo programų įgyvendinimą) bei atsižvelgia į mokymosi formą ir mokymo proceso organizavimo būdą, specialiojo ugdymo ir švietimo pagalbos reikmę, švietimo pagalbos specialistų, Centro vaiko gerovės komisijos, pedagoginių psichologinių ar švietimo pagalbos tarnybų rekomendacijas bei centro galimybes (specialistų komanda, mokymo(si) aplinka, mokymo ir švietimo pagalbos lėšos).

130. Centras pritaiko ugdymo planą mokinio reikmėms vadovaudamasis Bendrųjų ugdymo planų 124 ir 143 bei 6 priedo 11, 12 ir 16 punktuose nurodytu pagrindinio ir vidurinio ugdymo dalykų programoms įgyvendinti skiriamų savaitinių pamokų skaičiumi ir:

130.1. reikalui esant iki 30 procentų koreguoja dalykų programoms įgyvendinti skiriamų savaitinių pamokų skaičių (nemažindamas nustatyto mokiniui minimalaus pamokų skaičiaus per savaitę);

130.2. planuoja specialiąsias veiklas, skirtas ugdymui profesinei karjerai, medijų ir informaciniam raštingumui, socialiniams įgūdžiams formuoti, plėtoti asmens kompetencijas ir tenkinti ugdymosi poreikius;

130.3. keičia pamokų trukmę, dienos ugdymo struktūrą, atsižvelgdamas į mokinio galias ir sveikatą, poilsio poreikį, keliamus individualius ugdymo tikslus;

130.4. keičia individualiai pagalbai skiriamų valandų (pamokų) skaičių per mokslo metus, atsižvelgdamas į mokinio reikmes, švietimo pagalbos specialistų, vaiko gerovės komisijos ir pedagoginės psichologinės ar švietimo pagalbos tarnybos rekomendacijas;

130.5. esant poreikiui formuoja nuolatines ar laikinąsias grupes, pogrupius iš tos pačios ar skirtingų klasių mokinių.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

131. Individualus ugdymo planas rengiamas atsižvelgiant į mokinio specialiuosius ugdymosi poreikius, pedagoginės psichologinės ar švietimo pagalbos tarnybos rekomendacijas, ugdymo programą, ugdymo formą ir mokymo organizavimo būdą.

132. Pritaikydamas bendrąjį Centro ar klasės ugdymo planą individualioms mokinio ugdymosi reikmėms, Centras gali:

132.1. vėliau pradėti mokyti pirmosios ar antrosios užsienio kalbos, mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), judesio ir padėties, bendrųjų mokymosi sutrikimų, turintį kochlearinius implantus;

132.2. besimokantį pagal individualizuotą Pagrindinio ugdymo programą Pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi;

132.3. besimokančiam pagal individualizuotą Pagrindinio ugdymo programą, jei ugdymas įgyvendinamas pagal Bendrųjų ugdymo planų 124 punktą ar 6 priedo 11 punktą, vietoje kelių vienos srities dalykų galima siūlyti projektines veiklas, skirtas esminėms srities dalykų ir bendrosioms kompetencijoms įgyti;

133. Mokiniui, kuris mokosi pagal pritaikytą bendrojo ugdymo programą, individualus ugdymo planas sudaromas vadovaujantis Bendrųjų ugdymo planų 124 ir 143 bei 6 priedo 11, 12 ir 16 punktuose dalykų programoms įgyvendinti nurodomų savaitinių pamokų skaičiumi, kuris gali būti koreguojamas iki 20 procentų. Bendras pamokų ir neformaliojo švietimo pamokų skaičius gali būti mažinamas ar didinamas 1 ar 2 pamokomis.

134. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

135. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus.

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ,**

**MOKYMOSI PASIEKIMŲ IR PAŽANGOS VERTINIMAS**

136. Mokinio, kuris mokosi pagal Bendrojo ugdymo programą, mokymosi pasiekimai ir pažanga vertinami pagal Bendrosiose programose numatytus pasiekimus ir vadovaujantis Bendrųjų ugdymo planų 44–55 punktų nuostatomis.

137. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal Bendrojoje programoje numatytus pasiekimus, aptarus su mokiniu, jo tėvais (globėjais, rūpintojais) – jaunimo klasėse, švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

138. Dėl mokinio, kuris mokosi pagal individualizuotą Pagrindinio ugdymo programą, mokymosi pasiekimų vertinimo (būdų, periodiškumo) ir įforminimo susitariama Centre. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus – jaunimo klasėse. Vertinimo būdus renkasi Centras (pažymiai ir įskaitos).

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

139. Specialiosios pedagoginės ir specialiosios pagalbos paskirtis – didinti ugdymo veiksmingumą.

140. Centras specialiąją pedagoginę ir specialiąją pagalbą mokiniui teikia vadovaudamasis teisės aktais ir įgyvendindamas Pedagoginės psichologinės ar Švietimo pagalbos tarnybos ir Centro vaiko gerovės komisijos rekomendacijas.

141. Specialioji pedagoginė pagalba teikiama:

141.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

141.2. ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo(si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai;

141.3. kai Centre nėra reikiamos kvalifikacijos specialiųjų pedagogų, galinčių teikti ugdymą ir švietimo pagalbą regos, klausos, įvairiapusių raidos (autizmo), elgesio ir (ar) emocijų sutrikimų turinčiam mokiniui, kuriam rekomenduota papildoma specialioji pedagoginė pagalba, jam skiriama nuo 2 iki 4 valandų per savaitę individualioms specialiojo pedagogo konsultacijoms ir (ar) papildomai dalyko mokytojo pagalbai arba sudaromos sąlygos šias paslaugas mokiniui gauti specialiosios paskirties įstaigoje, specialiojo ugdymo centruose;

141.4. mokiniui, besimokančiam pagal Pagrindinio ugdymo individualizuotą programą, individualų ugdymo planą sudaro dalyko mokytojai, atsižvelgiant į mokinio intelekto sutrikimą, mokymosi formą, mokymo organizavimo formą;

141.5. ugdymo proceso metu pagal susidariusį poreikį (atsižvelgdama į mokinio galias, sveikatos būklę) Centras gali keisti dienos ugdymo struktūrą (nepamokinis išdėstymas) nemažindama bendrojo minimalaus valandų skaičiaus per savaitę;

141.6. mokymosi formomis jaunimo klasėse: individualus mokymasis, mažomis grupelėmis (2–4 mokiniai), grupėmis (5–8 mokiniai), jungtinė klasė (įvairių klasių mokinių).

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

142. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu Centras organizuoja pagal vaiko gerovės komisijos ir Pedagoginės psichologinės ar Švietimo pagalbos tarnybos, gydytojų rekomendacijas sudaręs individualų ugdymo planą mokymosi namie laikotarpiui.

143. Mokiniui, kuris mokosi pagal pritaikytą Bendrojo ugdymo programą, mokyti namie pamokas Centras skiria vadovaudamasis Bendrųjų ugdymo planų 107–110 ir 124, 143 punktais, 1 ar 2 pamokos gali būti skiriamos specialiosioms pamokoms ar specialiosioms pratyboms.

144. Mokiniui, kuris mokosi pagal individualizuotą Pagrindinio ugdymo programą jaunimo klasėse, mokyti namie skiriama ne mažiau kaip 8 valandos per savaitę.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Švietimo skyriaus vedėjo pavaduotoja

Ona Visockienė

2018 m. rugpjūčio 20 d.

SUDERINTA

Centro tarybos protokolu Nr. 2-4

2018 m. birželio 28 d.